Publication: Magyar Közlöny
Issue: MK-2001-33 (Year: 2001, Number: 33)
Era: 1990-2004
Section: 
Paragraph Index: 2

33. szám sokoldalú művészi teljesítménye, termékeny szimbiózisról tanúskodó írói és filmrendezői tevékenysége elismeréseként, továbbá egy korszak életérzését visszatükröző, a könnyű műfaj nehéz feladatait utánozhatatlan eredetiséggel megoldó, maradandó értéket képviselő dalszövegeiért Bereményi Géza József Attila-díjas és Balázs Béla-díjas írónak, rendezőnek, a Zalaegerszegi Hevesi Sándor Színház főrendezőjének, műfajteremtő előadóművészi teljesítményéért, egy korszak életérzését emlékezetesen tolmácsoló, a hétköznapok prózáját és költészetét egyidejűleg megragadni képes dalaiért Cseh Tamás Liszt Ferenc-díjas színművésznek, előadóművésznek, zeneszerzőnek, az előadott művek szellemét mindig tiszteletben tartó, fantáziadús és elképzelésekben gazdag díszleteiért, a komplex művészi élmény elmélyítéséért végzett, a mesterség titkait tökéletesen ismerő tevékenysége, kimagasló értékű művészi munkássága elismeréseként Csikós Attila építész tervező művésznek, a Magyar Állami Operaház Jászai Mari-díjas vezető díszlettervezőjének, karakterszerepet és naivát egyaránt magas színvonalon megformálni képes színészi, filmszínészi munkájáért, erőt és komoly belső tartalékokat sejtető, átlényegült, emlékezetes alakításaiért, továbbá egyéni hangvételű rendezői tevékenységéért Eszenyi Enikő Jászai Mari-díjas színművésznek, Érdemes Művésznek, a szent és a profán együttes megmutatásáért, a szakrális szövegfolklór, a népköltészet szimbolikája, valamint a népi vallásosság témakörében végzett kutatásaiért, példaértékű munkássága, egész életútja elismeréseként Erdélyi Zsuzsanna folkloristának, a pesti polgár életérzésének megragadásáért, a hétköznapi és kávéházi hangulatok utánozhatatlan megidézéséért, lírai erejű, páratlan nyelvi leleménnyel megírt, egyedülálló slágerszövegeiért és fordításaiért, a „Zsüti”-műfaj megteremtéséért G. Dénes György dalszövegírónak, nagyszerű tehetségének, kiváló színészi, filmszínészi teljesítményének és a gyermekek világára kivételesen érzékeny, műfajteremtő előadóművészetének elismeréseként Halász Judit Jászai Mari-díjas színművésznek, Érdemes Művésznek, új utakat kereső, nemzetközileg is nagyrabecsült zeneszerzői munkásságának elismeréseként, az elektroakusztikus zenei műfaj adta lehetőségek sodró erejű, nagy hatású művészi kiaknázásáért Jeney Zoltán Erkel Ferenc-díjas zeneszerzőnek, Érdemes Művésznek, a Liszt Ferenc Zeneművészeti Egyetem tanszékvezető egyetemi tanárának, Kaposvár belvárosának újraálmodásáért, esztétikum és racionalitás összeegyeztetése érdekében végzett következetes, értékőrző építészi tevékenységéért, példaértékű várostervező munkásságáért Kampis Miklós építésznek, a Kós Károly Egyesülés igazgatójának, a komolyzenei műfajok tolmácsolásában kimagasló értéket képviselő, nemzetközi hírű karmesteri működéséért, a zenekari munka tökéletes föloldásáért a zene szellemében, példaértékű művészi tevékenysége elismeréseként Kovács Jánosnak, a Magyar Állami Operaház Liszt Ferenc-díjas karmesterének, Érdemes Művésznek, anyag és szellem hatalmas feszítőerőiről tanúskodó szobrászi tevékenységéért, a köztéri szobrászat megújításáért, az ősi és a modern sajátos, eredeti ötvözéséért, nemzetközileg is elismert, kimagasló értékű művészi munkásságáért Kő Pál Munkácsy Mihály-díjas szobrászművésznek, Érdemes Művésznek, a Képzőművészeti Egyetem rektorhelyettesének, a magyar kultúra, az ősi hagyományok kutatásában végzett kimagasló eredményeiért, intuíció és tudósi alaposság kreatív összeegyeztetésével végzett kutatói tevékenységéért, nagy hatósugarú tudományos munkássága, egész életútja elismeréseként dr. Lükő Gábor néprajzkutatónak, nyugalmazott múzeumigazgatónak, sajátos színharmóniájú, félreismerhetetlenül egyéni világú festőművészi teljesítményéért, több évtizedes, kimagaslóan értékes művészi munkásságáért Nádler István Munkácsy Mihály-díjas festőművésznek, Érdemes Művésznek, a megmunkálandó anyag természetét mindig tiszteletben tartó, az ősi és népi elemeket a modern művészet törekvéseivel ötvöző szobrászi tevékenységéért, a magyarság sorsa és történelme által megihletett munkásságáért Szervátiusz Tibor szobrászművésznek, 2001/33. szám kiemelkedő írói munkásságáért, a próza műfaját a magyar nyelv archaikus rétegeivel gazdagító tevékenységéért, a történelmi folyamatokat megjelenítő, az emberi lét általános törvényszerűségeit vizsgáló kivételesen érzékeny műveiért, különös tekintettel a „Kő hull apadó kútba” és „Agancsbozót” című regényeiért Szilágyi István József Attila-díjas írónak, a kolozsvári Helikon című irodalmi folyóirat főszerkesztőjének, a filmművészet nagy pillanatait jelentő mesteri légkörteremtéseiért, a vizuális kultúra fejlesztéséért végzett, maradandó értéket képviselő operatőri munkássága elismeréseként Tóth János Balázs Béla-díjas operatőrnek, Kiváló Művésznek a KOSSUTH-DÍJAT; az épületek belső klímájának, levegőminőségének és komfortjának vizsgálatában elért, nemzetközileg is elismert eredményeiért, továbbá az interdiszciplináris hazai komfortelméleti kutatások megteremtéséért és továbbfejlesztéséért dr. Bánhidi Lászlónak, a műszaki tudomány doktorának, nyugalmazott egyetemi tanárnak, a magyar gyógyszeripar fejlesztésében elért eredményeiért, a gyógyszerek előállítását nemzetközi színvonalra emelő műszaki fejlesztési munkásságáért, és a hazai gyártás szerkezetét és érdekeit mindig szem előtt tartó következetes munkálkodásáért Bogsch Eriknek, a Richter Gedeon Részvénytársaság vezérigazgatójának, a botanika, a növénytaxonómia, az ökológia és a természetvédelem szakterületein elért eredményeiért, kivételesen magas színvonalú, példaértékű és külhoni elismerést is kivívó munkásságáért dr. Borhidi Attila akadémikusnak, a Magyar Tudományos Akadémia Ökológiai és Botanikai Kutató Intézet igazgatójának, a természetvédelem, különösen a fitocönológia, erdőtipológia, növényföldrajz, florisztika és erdészettörténet területén végzett, nemzetközileg is nagyrabecsült tudományos, kutatói, valamint oktató-nevelő munkásságáért dr. Csapody István erdőmérnöknek, címzetes egyetemi tanárnak, nyugalmazott botanikai szakfelügyelőnek, a meteorológiai szolgálat operatív és tudományos munkájának korszerűsítésében végzett tevékenységéért, a világméretű meteorológiai kutatások szervezésében, tudományos és technikai programjainak kidolgozásában, a nemzetközi tudományos együttműködés kiépítésében vállalt szerepéért dr. Czelnai Rudolf akadémikusnak, meteorológusnak, címzetes egyetemi tanárnak, az acélszerkezet-építés, különösen a konstrukciós kialakítás, a gyártástechnológia és hegesztéstechnológia bevezetése és innovatív fejlesztése terén végzett, iskola- és piacteremtő, úttörő jelentőségű munkásságáért, az iparág jelenlegi színvonalának elérésében játszott, nemzetközi elismerést kivívó tevékenységéért dr. Domanovszky Sándornak, a Ganz Híd-, Daru- és Acélszerkezetgyártó Részvénytársaság minőségügyi és hegesztési igazgatójának, matematikusi tevékenységéért, a differenciálegyenletek problémái és alkalmazása, különösen a megoldások stabilitási tulajdonságai területén végzett, nemzetközileg is számontartott tudományos és iskolateremtő oktatói munkásságáért dr. Hatvani László akadémikusnak, a Szegedi Tudományegyetem Bolyai Intézete egyetemi tanárának, példaértékű teológusi tevékenységéért, filozófiai mélységű műveiért, pedagógusi és lelkipásztori működéséért, továbbá a katolikus oktatás újjászervezésében vállalt szerepéért, a piarista rend szellemének és hagyományainak megmaradásáért és megerősítéséért vállalt fáradhatatlan munkálkodásáért dr. Jelenits Istvánnak, a Sapientia Szerzetesi Hittudományi Főiskola Apáczai Csere János-díjas tanárának, piarista szerzetesnek, a rendszerváltoztatás előzményének és folyamatának, egész mélystruktúrájának elemzéséért, továbbá az alkalmazott empirikus társadalomkutatás magyarországi térnyerése érdekében végzett tevékenységéért, tudományos kutatói munkásságáért dr. Kolosi Tamás egyetemi tanárnak, a szociológiai tudomány doktorának, a Társadalomkutatási Intézet Részvénytársaság elnökének, kiváló közgazdaságtani munkáiért, különös tekintettel „A modern közgazdaságtan története” című művére, valamint a modern polgári közgazdaságtan megismertetése érdekében végzett fáradhatatlan tudományos és oktatói tevékenységéért dr. Mátyás Antal akadémikusnak, közgazdásznak, nyugalmazott egyetemi tanárnak, 2001/33. szám a haszonjárművekre alkalmazott menetdinamikai szabályozó rendszer kidolgozásáért, gépjárművek dinamikájának és stabilitásának vizsgálatában elért eredményeiért, hazai és nemzetközi kutatási projekteket irányító, nemzetközileg is jegyzett tevékenységéért dr. Palkovics Lászlónak, a műszaki tudomány doktorának, tanszékvezető egyetemi tanárnak, a Knorr-Bremse Kutatási és Fejlesztési Központ igazgatójának, szívsebészi gyógyító munkásságáért, műtéti eljárások bevezetéséért, a szívritmus-betegségek kezelése feltételeinek megteremtéséért végzett tevékenységéért, valamint a coronaria bypass műtétek hatásosságát vizsgáló új módszerek kidolgozásáért dr. Papp Lajosnak, az orvostudomány doktorának, a Pécsi Tudományegyetem Szívgyógyászati Klinika igazgatójának, egyetemi tanárnak, a normatan és a jog ontológiai megalapozása terén végzett, nemzetközileg is elismert tudományos eredményeiért, enciklopédikus munkásságáért dr. Peschka Vilmos akadémikusnak, jogfilozófusnak, következetes, a magyar ókor- és irodalomtudományt gazdagító tevékenységéért, különös tekintettel a Homérosz-filológiában és az epika elméleti kérdéseinek vizsgálatában elért eredményeiért, nemzetközileg is nagyrabecsült életművéért dr. Ritoók Zsigmond akadémikusnak, filológusnak, nyugalmazott egyetemi tanárnak, a klinikai dermatológia területén, azon belül a tébécés eredetű kórképek, valamint a tuberculidok patomechanizmusának vizsgálatában, új kezelési elvek kidolgozásában végzett, nemzetközileg is számontartott tudományos eredményeiért, oktatói tevékenységéért, egész életművéért dr. Simon Miklósnak, az orvostudomány doktorának, nyugalmazott egyetemi tanárnak, a hazai ökológiai adottságoknak megfelelő, új erdőnevelési irányelvek és technológiák kidolgozásáért, a magyarországi erdőnevelési kutatások hálózatának kiépítéséért, a hazai és nemzetközi erdőgazdálkodás fejlesztését szolgáló, világszerte elismert tudományos eredményeiért dr. Solymos Rezső akadémikusnak, az Erdészeti Tudományos Intézet tudományos tanácsadójának, átfogó igényű irodalom- és tudománytörténeti munkásságáért, határozott arculatról, tudósi etikáról tanúskodó írásaiért, a humán és a természettudományokban egyaránt jártas, példaértékű oktatói és ismeretterjesztő tevékenységéért dr. Vekerdi László József Attila-díjas irodalom- és tudománytörténésznek, új anyagvizsgáló eljárások kidolgozásáért, amelyek lehetővé tették a Mössbauer-spektroszkópia korróziós, elektrokémiai és oldalszerkezeti kutatásokban történő alkalmazását és a pozitronannihilációs spektroszkópia felhasználását a spinátmenetek tanulmányozásában dr. Vértes Attila akadémikusnak, az Eötvös Loránd Tudományegyetem—Magyar Tudományos Akadémia Nukleáris Szerkezetvizsgáló Kutatócsoport vezetőjének a SZÉCHENYI-DÍJAT adományozom. Mádl Ferenc s. k., a Köztársaság elnöke A miniszterelnök előterjesztésére a magyar—lengyel történelmi hagyományokra épülő politikai és társadalmi kapcsolatok ápolása és továbbfejlesztése érdekében végzett tevékenysége elismeréseként Őexcellenciája Grzegorz Lubczyk-nak, a Lengyel Köztársaság rendkívüli és meghatalmazott nagykövetének, az amerikai—magyar kapcsolatok fejlesztésében játszott kimagasló szerepe elismeréseként Őexcellenciája Madeleine Korbel Albright-nak, az Amerikai Egyesült Államok külügyminiszterének, a magyar—spanyol kapcsolatok fejlesztése érdekében végzett tevékenysége elismeréseként Őexcellenciája Fernando Perpiñá-Robert Peyra-nak, a Spanyol Királyság rendkívüli és meghatalmazott nagykövetének, a magyar—amerikai kapcsolatok fejlesztése érdekében végzett tevékenysége elismeréseként Őexcellenciája Peter Francis Tufo-nak, az Amerikai Egyesült Államok rendkívüli és meghatalmazott nagykövetének, Ausztria és Magyarország közötti kapcsolatok fejlesztése érdekében végzett tevékenysége elismeréseként Őexcellenciája dr. Hannes Porias-nak, az Osztrák Köztársaság rendkívüli és meghatalmazott nagykövetének a MAGYAR KÖZTÁRSASÁGI ÉRDEMREND KÖZÉPKERESZTJE A CSILLAGGAL (polgári tagozat); 2001/33. szám az Ausztrália és Magyarország közötti kapcsolatok fejlesztése érdekében végzett tevékenysége elismeréseként Őexcellenciája Mark William Christopher Higgie-nek, az Ausztrál Államszövetség rendkívüli és meghatalmazott nagykövetének, életútja elismeréseként Püski Sándor könyvkiadónak, a Magyar Köztársaság és a nemzetközi zsidó szervezetek együttműködése terén kifejtett tevékenysége elismeréseként Israel Singer-nek, a Zsidó Világkongresszus főtitkárának a MAGYAR KÖZTÁRSASÁGI ÉRDEMREND KÖZÉPKERESZTJE (polgári tagozat); a muzsikus-utánpótlás nevelése, a magyar előadók megismertetése érdekében végzett tevékenysége elismeréseként Jurij Szimonov karmesternek, művészeti vezetőnek, Magyarországnak az Európai Unióhoz történő csatlakozása érdekében végzett tevékenysége elismeréseként Claude Desama-nak, az Európai Parlament tagjának, az EU Magyarország Társulási Parlamenti Bizottság társelnökének, Magyarország és Görögország közötti kapcsolatok fejlesztése, valamint a magyarországi görög befektetések elősegítése érdekében végzett tevékenysége elismeréseként Panos Zeritis üzletembernek, fordítói munkásságáért a magyar irodalom észtországi népszerűsítéséért Edvin Hiedel-nek a MAGYAR KÖZTÁRSASÁGI ÉRDEMREND TISZTIKERESZTJE (polgári tagozat); művészi munkásságuk elismeréseként a Takács Vonósnégyes tagjainak: Edward Dusinberre-nek, Fejér Andrásnak, Schrenz Károlynak, Roger Tapping-nak, az egyházi szakoktatás újjászervezésében szerzett érdemeiért Lang Györgynek, a Magyar Kolping Szövetség világi elnökének a MAGYAR KÖZTÁRSASÁGI ÉRDEMREND LOVAGKERESZTJE (polgári tagozat); az oktatási miniszter előterjesztésére pedagógus életművéért, 85. születésnapja alkalmából Benkő Andor nyugalmazott piarista tanárnak a MAGYAR KÖZTÁRSASÁGI ARANY ÉRDEMKERESZT (polgári tagozat) kitüntetést adományozom. A külügyminiszter előterjesztésére a Perui Köztársaság elnöke által dr. Gulyás Andrásnak, a Köztársasági Elnök külpolitikai főtanácsadójának adományozott a PERUI KÖZTÁRSASÁG NAPRENDJE NAGYKERESZTJE kitüntetés viselését engedélyezem. Mádl Ferenc s. k., a Köztársaság elnöke 2001/33. szám A Kormány tagjainak rendeletei A honvédelmi miniszter 6/2001. (III. 22.) HM rendelete a Magyar Honvédség személyi állománya illetményéről és illetményjellegű juttatásairól szóló

Source: https://magyarkozlony.hu/hivatalos-lapok/f81c7ea240ca19c9eafeaa9fb6092d63912af8d1/dokumentumok/76830df7f8c20ef2c4cb3bd7e1a6212d597451a2/letoltes